Výbor
 Národnej rady Slovenskej republiky
      pre hospodárske záležitosti
                                                                           	49. schôdza výboru
                                                                           	Číslo: CRD - 31/2021 - VHZ

141
U z n e s e n i e
Výboru Národnej rady Slovenskej republiky
pre hospodárske záležitosti
z 11. marca 2021
k vládnemu návrhu zákona o ochrane hospodárskej súťaže a o zmene a doplnení niektorých zákonov (tlač 372);

Výbor Národnej rady Slovenskej republiky 
pre hospodárske záležitosti

A.	s ú h l a s í 
s vládnym návrhom zákona o ochrane hospodárskej súťaže a o zmene a doplnení niektorých zákonov (tlač 372);

B.	o d p o r ú č a

     Národnej rade Slovenskej republiky
vládny návrh zákona o ochrane hospodárskej súťaže a o zmene a doplnení niektorých zákonov (tlač 372) schváliť s pozmeňujúcimi a doplňujúcimi návrhmi uvedenými v prílohe;

C.	p o v e r u j e
1.	predsedu výboru, aby výsledky rokovania výboru v druhom čítaní zo dňa                    11. marca 2021 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,
2.	spoločného spravodajcu výborov R. Jíleka, aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.                                              

                                                                                                      
Rastislav Jílek						Peter  K r e m s k ý, v.r.    
Maroš Kondrót 						       predseda výboru
overovatelia výboru

		   Výbor
 Národnej rady Slovenskej republiky
      pre hospodárske záležitosti             		
		
 49. schôdza výboru
                                                                                             		 Príloha k uzneseniu č. 141

Z m e n y  a  d o p l n k y

k vládnemu návrhu zákona o ochrane hospodárskej súťaže a o zmene a doplnení niektorých zákonov (tlač 372)

1.	V čl. I v § 3 ods. 10 v poznámke pod čiarou k odkazu č. 3 sa za slovo „únie“ vkladajú slová „(Ú. v. EÚ, C 202, 7.6.2016)“

Odôvodnenie: 

Ide o legislatívno-technickú úpravu, ktorou sa spresňuje citácia právneho aktu Európskej únie.

2.	V čl. I v § 14 ods. 7 sa slová „§ 13 ods. 4“ nahrádzajú slovami „§ 13 ods. 5“.
Odôvodnenie: 
Oprava nesprávneho vnútorného odkazu.
3.	V čl. I v § 43 ods. 4 sa slovo „boli“ nahrádza slovom „bol“.
Odôvodnenie:
Oprava nesprávneho gramatického tvaru do jednotného čísla.

4.	V čl. I v § 59 ods. 2 sa slová „dožiadania úradu“ nahrádzajú slovami „dožiadania úradu iného          členského štátu“.
Odôvodnenie: 

Ide o legislatívno-technickú úpravu, ktorou sa spresňuje navrhovaný právny text, ktorý súvisí s navrhovaným čl. I, § 59 ods. 1 predkladaného zákona.

5.	V čl. III sa za slovami „vypúšťa posledná veta“ pripájajú slová „vrátane poznámky pod čiarou   k odkazu 1b)“.

Odôvodnenie:
V súvislosti s vypustením ustanovenia upravujúceho funkčné obdobie predsedu je potrebné vypustiť aj príslušnú poznámku pod čiarou 1b), na ktorú sa už v ďalšom texte neodkazuje, čím jej existencia stráca význam